Verohallitus

Verohallitus oli vuosina 1969–2010 toiminut Valtiovarainministeriön alainen Suomen valtion keskusvirasto. Yhdessä yhdeksän eri puolilla maata sijaitsevan veroviraston kanssa Verohallitus muodosti verohallinnon, jonka tehtävänä oli toimittaa verotus ja tilittää verot ja muut maksut valtiolle, kunnille, seurakunnille ja Kansaneläkelaitokselle.

Verohallitus perustettiin vuonna 1969 verotuksen yhdenmukaisuuden valvomiseksi. Vuonna 1970 siihen yhdistettiin vuonna 1941 perustettu liikevaihtoverokonttori. Verohallinnon organisaatio uudistui 1.9.2010. Organisaatiomuutoksessa Verohallitus lakkautettiin ja sen entiset tehtävät jakautuivat usealle taholle.

Pääjohtajat
Olli Ikkala 1970–1971
Mikko Laaksonen 1971–1978
Lauri Honkavaara 1978–1990
Jukka Tammi 1990–2007 
Mirjami Laitinen 2007–2010, sen jälkeen Verohallinnon johtaja vuoteen 2012.

Lähteet

Viitteet

Suomen entiset viranomaiset ja keskusvirastot
Verotus Suomessa
Verotuksen historia